গ্রামে তার বিশাল বিলাসবহুল বাড়ি যে কারো নজর কাটবে। দুই বছর পূর্বে প্রায় দশ কোটি টাকা ব্যয়ে মা ‘জাহানারা ম্যানশন’ নামের এ অট্টালিকা নির্মাণ করলেও আবু এখানে আসেন মাঝে মাঝে। বাড়ির কেয়ার টেকার এমরান জানালেন, সর্বশেষ আবু আহম্মদ বাড়ি আসেন ২৫ দিন পূর্বে। সেবার তিনি এলাকায় আসেন মেজবান আয়োজন উপলক্ষে। এমরান বলেন, স্যার মাঝে মধ্যে এসে রাত কাটিয়ে আবার চলে যান।’ এলাকার লোকজন জানান, ৪০-এর কাছাকাছি বয়সী আবু আহম্মদ স্থানীয় আমজাদ আলী আব্দুল হাদি ইনস্টিটিউটে নবম শ্রেণী পর্যন্ত পড়ালেখা করেন।